पाएं अपने शहर की ताज़ा ख़बरें और फ्री ई-पेपरडाउनलोड करें
रोधई मोड़ के पास शुक्रवार शाम को ट्रैक्टर ट्रॉली पलटने से 10 जने घायल हो गए। पुलिस ने घायलों को ग्रामीणों की मदद से मंडरायल अस्पताल में भर्ती कराया है। जहां उनका इलाज चल रहा है। थाना अधिकारी प्रेम सिंह वह पुलिस कर्मियों के साथ शाम को गश्त कर रहे थे। इस दौरान उन्हें सूचना मिली कि करणपुर क्षेत्र के गांव डाबरा के ग्रामीण पांचौली गांव में ट्रैक्टर ट्रॉली से भात देने जा रहे थे। इस दौरान रोधई मोड़ के पास ट्रैक्टर ट्रॉली पलट गई और भात देने जा रहे लोग घायल हो गए।
थाना अधिकारी ने बताया कि सूचना मिलते ही वह पुलिसकर्मियों के साथ मौके पर पहुंचे और 108 एंबुलेंस को दूरभाष पर सूचना दी। इसके बाद ग्रामीणों की मदद से घायलों को मंडरायल अस्पताल में भर्ती कराया जहां उनका इलाज चल रहा है।
यह हुए घायल
थाना अधिकारी ने बताया कि ट्रैक्टर ट्रॉली दुर्घटना में पप्पी पत्नी अमृत लाल बैरवा, राम पति पत्नी सुगन बैरवा, नारायण बैरवा, अमृत लाल बैरवा, कारी पत्नी देव फूल बैरवा, सविता पत्नी संजय बैरवा, भौवरी पत्नी बालकृष्ण बैरवा, प्रेम पत्नी चरण बैरवा, चिरौली पत्नी हरगोविंद बैरवा और गुड्डी पत्नी बत्ती लाल बैरवा आदि घायल हो गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva zho_Hant eng_Latn